ལན།ང་རྒན་དམ་པ་དང་མཉམ་དུ་གཤིབ་ཅེ་ན་ཧམ་པ་ཆེ་དྲག་པ་རེད།ཡིན་ནའང་ལོ་གཉིས་རིང་ང་མཚན་ཉིད་གྲྭ་ཚང་དུ་བསྡད་པ་རེད།རྒན་དམ་པ་མཆོག་བདུན་ཕྲག་གཅིག་ལ་སློབ་ཁྲིད་གནང་བར་ཚོགས་ཐེངས་གཉིས་གསུམ་ཞིག་ལ་ཕེབས་ཀྱིན་ཡོད་པ་རེད།དེ་འདྲ་ཞིག་ཡིན་པ་ལས་རྒན་རང་ལ་བསྟེན་པ་དེ་འདྲ་མ་རེད།རྒན་དམ་པའི་དགོངས་པ་བཞེས་སྟངས་ཐུན་མོང་མ་ཡིན་པ་ཞིག་ནི།བོད་གཞུང་ལ་བཅངས་པའི་གཞུང་སེམས་ཧ་ཅང་གིས་ཆེན་པོ་འདུགདཔེར་མཚོན་གཅིག་ཞུས་ན།ང་ཚོའི་ཐོན་རྒྱུགས་ཀྱི་ཡིག་ཚད་གཏོང་བའི་ཉིན་རྒན་གཟིགས་པར་ཕེབས་བྱུང་།སྐབས་དེར་ང་ཚོ་མི་གསུམ་ལ་ཡིག་ཚད་ཚར་རྗེས་ཡིག་ཚང་དུ་ཤོག་ཅེས་གསུངས་བྱུང་།ཡིག་ཚང་ལ་བཅར་བའི་སྐབས་སུ་གནས་བབས་ཀྱི་བབ་དེ་ལ་ས་ཡོད་པ་རེད་དམ་མ་རེད་ཅེས་དྲིས་བྱུང་།ང་ཚོ་ཁ་ཤས་ཀྱིས་ས་ཡོད་རེད་དང་ཁ་ཤས་ཀྱིས་ཡོད་མ་རེད་ཞུས་པ་རེད།རྒན་གྱིས་གང་ཡང་མ་གསུངས་པར་ཡི་གེ་དེ་བྲིས་ཏེ་ང་ཚོར་གནང་ནས།ཤེས་རིག་ལས་ཁུངས་སུ་སོང་ཞེས་བཀའ་ཕེབས་བྱུང་།ང་ཚོ་ཤེས་རིག་ལས་ཁུངས་སུ་ཕྱིན་པ་ཡིན།ང་ཚོ་གང་གི་ཆེད་དུ་འགྲོ་བཞིན་པ་མ་ཤེས་ནའང་ཤེས་རིག་གི་བུ་མོ་ཞིག་གིས་ཡར་ཕེབས་ཞེས་རྐུབ་བཀྱགས་གསུམ་གྱི་སྟེང་བསྡད་བཅུག་སོང་།སྐབས་དེར་ཡིག་ཚད་རེད་འདུགཡིག་ཚད་གང་གི་དོན་དུ་གཏོང་བཞིན་པ་ཁྱོན་ནས་ཤེས་ཀྱི་མེད།དགེ་རྒན་འོས་སྦྱོང་ཡག་པོ་ཡོད་མེད་ཤེས་རིག་གིས་གཟིགས་ཀྱི་ཡོད་ས་རེད།ཡག་པ་མ་བྲིས་ན་ཞབས་འདྲེན་ཞུས་ཡོང་སྙམ་ནས་གཟབ་གཟབ་ཞེ་དྲག་བྱས་པ་ཡིན།རྗེས་སུ་ཤེས་རིག་གི་བོད་དྲུང་ཞིག་དགོངས་པ་ཞུས་ནས་དེའི་ཚབ་ཅིག་དགོས་པ་དེའི་དོན་རེད་འདུགདེའི་རྗེས་ང་ཚུད་པའི་བརྡ་འབྱོར་སོང་།ལས་ཀར་ག་དུས་བཅར་དགོས་མིན་ཤེས་རིག་གིས་ཁྱེད་རང་ལ་ལན་བསྐྱལ་ཡོང་ཞེས་གསུངས་བྱུང་།དེ་ནས་ཉིན་ཤས་རྡ་སར་འཁྱམས་བསྡད་པའི་སྐབས་ཤིག་ལ་རྒན་དང་མཇལ་བྱུང་།རྒན་གྱིས་ཁྱེད་རང་གིས་ག་རེ་བྱེད་བཞིན་ཡོད་ཅེས་གསུངས་བྱུང་།ངས་ལས་བཅར་གྱི་ལན་དེ་མར་གནང་རྒྱུ་སྒུག་བསྡད་ཡོད་ཅེས་ཞུས་པ་ཡིན།རྒན་དམ་པས་དེ་གསན་རྗེས།ང་ལ།དཔེ་སྲིད་ཀྱི་མ་རེད།ལས་ཀ་ཁྱེད་ལ་དགོས་ཀྱི་ཡོད་རེད།ཁྱོད་རང་ཡར་བཅར་དགོས་རེད།ཁྱོད་འདྲ་བོ་ཞིག་ལ་གཞུང་གིས་མར་བཅར་ནས་བརྡ་སྤྲོད་དགོས་རེད་དམ།ཉིན་མ་གཅིག་ལ་ཐེངས་ཁ་ཤས་བཅར་དགོས་ཀྱང་བཅར་དགོས་པ་རེད།ཁྱེད་རང་ཤེས་རིག་ལས་ཁུངས་ལ་བཅར་དགོས་པ་ལས་བོད་གཞུང་གིས་ཁྱེད་བཙལ་ནས་ལན་བསྐྱལ་རྒྱུ་ཞེས་ཞེ་དྲག་གཤེ་གཤེ་བཏང་སོང་།འདིས་རྒན་ལགས་ཀྱིས་བོད་གཞུང་ལ་བརྩི་སྟངས་དེ་བསྟན་གྱི་ཡོད་པ་རེད།གཉིས་པ་ནི།རྒན་ལགས་ལ་བརྩོན་འགྲུས་ཧང་སངས་དགོས་པ་ཞིག་ཡོད་རེད།རྒན་གྱིས་ཡིག་ཚང་ནང་ཕྱག་ལས་གནང་ཞོར་བརྗོད་གཞི་གཅིག་གི་སྒང་ལ་རྩོམ་ཞིག་འབྲི་བཞིན་པ་རེད།དེ་བཞིན་གཟིམ་ཤག་ནང་བརྗོད་གཞི་གཞན་དག་ཅིག་གི་སྒང་ལ་རྩོམ་ཞིག་འབྲི་བཞིན་པ་རེད།རྩོམ་འབྲི་སའི་ཤོག་བུ་དེ་ཡང་ཤོག་བུ་ཡག་པོ་དེ་འདྲ་མ་རེད།ལས་ཁུངས་སུ་འབྱོར་བའི་ཡིག་སྐོགས་ནང་ངོས་སུ་ཞ་སྨྱུག་གིས་བྲིས།དེ་སློབ་མ་ཡིག་གཟུགས་དང་དག་ཆ་ཡག་པོ་དེ་ཚོར་བཤུ་འཇུག་གི་རེད།ཡིག་ཚང་ལ་ཕྱག་ལས་གནང་གི་རེད་ལ།རྩོམ་བྲིས་གནང་གི་རེད།དཔེ་ཁྲིད་གནང་གི་རེད།དེ་དང་མཉམ་དུ་སྐབས་དེར་ས་རཱ་འཛུགས་སྐྲུན་བྱེད་བཞིན་པ་རེད།ས་རཱ་ལའང་བདུན་ཕྲག་གཅིག་ལ་ཐེངས་གཉིས་གསུམ་ཉུང་མཐར་ཕེབས་ཀྱི་རེད།མཚན་ཉིད་གྲྭ་ཚང་གི་འགྲམ་གྱི་འགྲེམས་སྟོན་ཁང་ཡོད་སའི་གཤམ་དེར་ཁང་པ་ཞིག་ཡོད་པ་དེའང་རྒྱག་བཞིན་པ་རེད།རྒན་དེ་ལའང་ཞོགས་པ་དང་དགོང་དྲོ་བྱས་ནས་ཐེངས་གཉིས་ལ་ཕེབས་བཞིན་འདུགརྒྱ་གར་དེ་ཚོར་རྒན་རང་ཉིད་ཀྱིས་ས་བག་ཡར་བཀྱགས་པ་དེ་འདྲའི་རོགས་གནང་གི་འདུགདེ་འདྲ་ཡིན་དུས་བརྩོན་འགྲུས་ཞེ་དྲག་ཅིག་འདུགངས་ཁྱད་ཆོས་དེ་འདྲ་ཞིག་མཇལ་བྱུང་།།།།